Държавен вестник, бр. 88, 2025 г., стр. 5

БРОЙ  88	
Д Ъ Р Ж А В Е Н  В Е С Т Н И К 	
СТР.  5  
фактическа грешка в подписан протокол могат 
да бъдат направени корекции или допълнения, 
като срещу тях (на същата страница) трябва 
да бъде поставен подписът на всички при­
съствали на заседанието членове на съвета.
Чл. 13. (1) В случаите по чл. 113, ал. 2 и 
3 от Семейния кодекс съветът информира 
дирекция „Социално подпомагане“ по нас­
тоящия адрес на детето, която в 10-дневен 
срок от уведомлението предоставя в Минис­
терството на правосъдието оригиналните 
документи от досието на детето. 
(2) Копие от документите остават на съх­
ранение в дирекция „Социално подпомагане“ 
по настоящия адрес на детето.
(3) В случаите по чл. 113, ал. 2 и 3 от 
Семейния кодекс или когато въпреки по­
ложените усилия не е възможно да бъде 
определен подходящ осиновяващ за детето, 
секретарят предоставя на Съвета по между­
народно осиновяване при Министерството 
на правосъдието подробна мотивировка на 
взетото от съвета решение.
(4) Съветът и дирекция „Социално под­
помагане“ по настоящия адрес на детето са 
длъжни да предоставят в Министерството на 
правосъдието всяка нова или допълнителна 
информация или документ относно обстоя­
телства, свързани с детето.
Чл. 14. (1) Всички институции и лица, 
от които съветът е изискал документ или 
информация във връзка с осиновяването, са 
длъжни да ги предоставят в тридневен срок 
от датата на постъпване на искането.
(2) Съветът е длъжен да отговори в 5-дне­
вен срок от датата на постъпване на всяко 
запитване, отправено от Министерството на 
правосъдието във връзка с осиновяването.
Раздел II
Определяне на подходящ осиновяващ от 
Съве­та по осиновяване
Чл. 15. (1) В срок до един месец от вписва­
нето на дете в информационната система по 
чл. 83, ал. 1 от Семейния кодекс съветът по 
настоящия адрес на детето разглежда досието 
му за определяне на подходящ осиновяващ. 
(2) Децата с настоящ адрес на територията 
на съответната област се разглеждат от съвета 
по реда на вписването им в информационната 
система по чл. 83, ал. 1 от Семейния кодекс.
(3) За определяне на осиновяващ за 
конкретно дете съветът обсъжда първите де­
сет подходящи кандидатури на осиновяващи, 
които са вписани в информационната система 
по чл. 83, ал. 1 от Семейния кодекс, освен 
в случаите, когато в системата са вписани 
по-малко от десет подходящи кандидатури 
на осиновяващи.
(4) За всяко дете съветът определя мини­
мум трима подходящи осиновяващи, като 
се ръководи от поредността на вписване на 
осиновяващите в информационната система 
по чл. 83, ал. 1 от Семейния кодекс, изразе­
ните от тях предпочитания, както и обстоя­
телствата от значение за интереса на детето.
(5) По изключение, когато се определят 
подходящи осиновяващи за деца, които са 
братя и сестри, деца със здравословен проблем 
или фамилна обремененост, деца, пострадали 
от насилие, деца със специални нужди или на 
по-висока възраст, съветът може да определи 
по-малко от трима подходящи осиновяващи.
(6) При вземане на решение за определяне 
на подходящ осиновяващ съветът се ръководи 
както от критериите по ал. 4, така и от ха­
рактеристиките на детето, предпочитанията 
на осиновяващия, възможностите на осино­
вяващия да осигури физическо, психическо 
и социално благополучие на детето, както и 
от информацията за личността на осиновя­
ващия и другите обстоятелства от значение 
за осиновяването. Преценката се основава на 
заключението на социалния работник и ин­
формацията от проучването на осиновяващия, 
съдържащи се в социалния доклад по чл. 19, 
ал. 1 от Наредба № РД-06-46 от 4.11.2024 г. 
за реда за вписването, воденето, съхранява­
нето, поддържането и функционирането на 
Националната електронна информационна 
система за пълно осиновяване.
(7) Взетите решения за детето и мотивите 
за това се отразяват в протокола от заседа­
нието и в тридневен срок от провеждането 
му секретарят въвежда информация за тях 
в информационната система по чл. 83, ал. 1 
от Семейния кодекс.
Чл. 16. (1) В срок до три дни от провеж­
дане на заседанието на съвета секретарят 
уведомява чрез информационната система 
по чл. 83, ал. 1 от Семейния кодекс първия 
избран подходящ осиновяващ за решението 
на съвета и му предоставя достъп до доклада 
за детето по чл. 9, ал. 5 от Наредба № РД-
06-46 от 4.11.2024 г. за реда за вписването, 
воденето, съхраняването, поддържането и 
функционирането на Националната елек­
тронна информационна система за пълно 
осиновяване. Решението на съвета се съоб­
щава на дирекция „Социално подпомагане“ 
по настоящия адрес на детето и дирекция 
„Социално подпомагане“ по постоянния адрес 
на осиновяващия. 
(2) В случай че определеният като първи 
подходящ осиновяващ откаже или не подаде 
в срока по чл. 95, ал. 5 от Семейния кодекс 
молба за осиновяване на детето, секретарят 
на съвета в 7-дневен срок уведомява чрез 
информационната система по чл. 83, ал. 1 от 
Семейния кодекс следващия подходящ оси­
новяващ, дирекция „Социално подпомагане“ 
по настоящия адрес на детето и дирекция